હવે તમે જ્યારે વ્હિસ્કી કે આલ્કોહોલયુક્ત પીણાંનો ગ્લાસ હાથમાં લો તો યાદ કરી લેજો કે એ દારૂ તમને બે ઘડીના આનંદની સાથે વૃદ્ધત્વ તરફ ઢસડી રહ્યો છે. દારૂથી ‌િલવર પર માઠી અસર થાય છે એ વાત હવે રિયલ લાઇફમાં પણ પુરવાર થઇ ચૂકી છે, જોકે રિસર્ચ સોસાયટી ઓન આલ્કોહોલિઝમના નિષ્ણાતોનું કહેવું છે કે જે લોકો નિયમિત દારૂ પીતા હોય છે તેમના શરીરના કોષો જલદી ઘરડા થવા લાગે છે, એની અસર તમામ અવયવ પર પડે છે. હૃદયરોગ, કેન્સર, ડાયાબિટીસ અને ડિમેન્શિયા જેવી સમસ્યાઓ થવાનું જોખમ નાની ઉંંમરે વધી જાય છે. અભ્યાસ દરમિયાન રિસર્ચરોએ શરીરના વાઇટલના કહેવાતા અવયવોમાં આવતા બદલાવ તો નોંધ્યા જ હતા, પરંતુ સાથે મૂળભૂત કોષ ડીએનએમાં આવેલા આવરદા સાથે સંકળાયેલા ટેલોમીઅર્સ નામના પ્રોટીનમાં પણ પરિવર્તન નોંધ્યું હતું.